“กกต.” ฟันอาญา “ธนาธร” พร้อม 15 อดีต กก.บห. “อนาคตใหม่” ปมเงินกู้ 191.2 ล้าน
"กกต." ฟันอาญา "ธนาธร" พร้อม 15 อดีต กก.บห. "อนาคตใหม่" ปมเงินกู้ 191.2 ล้าน 
"กกต." ฟันอาญา "ธนาธร" พร้อม 15 อดีต กก.บห. "อนาคตใหม่" ปมเงินกู้ 191.2 ล้าน
26 ต.ค. 2563

แหล่งข่าวจากที่ประชุทคณะกรรมการการเลือกตั้ง (กกต.)​ เปิดเผยว่า วันนี้ (26 ต.ค.63)​ ที่ประชุม กกต.มีมติให้สำนักงานกกต.แจ้งความดำเนินคดีอาญา กับนายธนาธร จึงรุ่งเรืองกิจ อดีตหัวหน้าพรรคอนาคตใหม่ และอดีตกรรมการบริหารพรรคอนาคตใหม่ 15 คน จากกรณีศาลรัฐธรรมนูญมีคำวินิจฉัยยุบพรรคอนาคตใหม่เนื่องจากกระทำผิดมาตรา 66 ประกอบมาตรา 72 พ.ร.ป.ว่าด้วยพรรคการเมือง กู้ยืมเงิน 191.2 ล้านจากนายธนาธร หัวหน้าพรรค
ทั้งนี้ การดำเนินคดีกับธนาธรจะเป็นความผิดฐานบริจาคเงินเกิน 10 ล้านบาทตามที่มาตรา66วรรคหนึ่งพ.ร.ป.พรรคการเมือง 60 กำหนด ซึ่งจะมีโทษตามมาตรา 124 จำคุกไม่เกิน 5 ปี ปรับไม่เกิน 1 แสน หรือทั้งจำทั้งปรับ และศาลสั่งเพิกถอนสิทธิเลือกตั้ง 5 ปี
ขณะที่กับอดีตกรรมการบริหารจะดำเนินคดีฐานกระทำผิดมาตรา 66 วรรคสองและมาตรา72 ประกอบมาตรา137 รับบริจาคเงิน ทรัพย์สิน หรือประโยชน์อื่นใดจากบุคคลโดยมีมูลค่าเกิน 10 ล้านบาทต่อปีและรับบริจาคเงิน ทรัพย์สิน หรือประโยชน์อื่นใด อันรู้หรือควรจะรู้ว่าได้มาโดยไม่ชอบด้วยกฎหมาย ซึ่งมีโทษตามมาตรา125และมาตรา126 จำคุกไม่เกิน 3 ปี ปรับไม่เกิน 1 ล้านบาท
ส่วนเงิน กู้ 191.2 ล้านบาท ที่ตามมาตรา 125 กำหนดไว้ว่า ให้เงินทรัพย์สินหรือประโยชน์อื่นใด ส่วนที่เกินกว่า ที่กำหนดไว้ในมาตรา 66 ตกเป็นของกองทุนเพื่อการพัฒนาพรรคการเมืองนั้น คาดว่า กกต.ยังไม่ได้ข้อยุติในส่วนนี้ เนื่องจากก่อนหน้านี้มีความเห็นที่แตกต่างกันระหว่างสำนักงานกกต.และคณะที่ปรึกษากฎหมายของกกต. โดยทางฝ่ายสำนักงานเสนอว่าสามารถที่จะยึดเงินเข้ากองทุนเพื่อการพัฒนาพรรคการเมืองได้ แต่ทางคณะที่ปรึกษากฎหมายของกกต.เห็นว่าเมื่อศาลรัฐธรรมนูญสั่งยุบพรรค ก็ไม่เหลือ พรรค
การเมือง ที่จะให้กกต.ไปเรียกเงินมาเป็นของกองทุนฯได้